हैटिनगन शहर में चल रहा 60 बेड का अस्पताल, शाकाहार-योग पर फोकस
जर्मनी में आयुर्वेदिक पद्धति से पार्किंसन (नसों से जुड़े रोग) की बीमारी का इलाज किया जा रहा है। जर्मनी के हैटिनगन शहर में पिछले 14 साल से प्रोटेस्टेंट अस्पताल के न्यूरोलॉजी विभाग में आयुर्वेद का पूरक पद्धति के रूप में मरीजों के उपचार में इस्तेमाल
Ayurveda treatment for Parkinson's disease in Germany
जर्मनी में आयुर्वेदिक पद्धति से पार्किंसन (नसों से जुड़े रोग) की बीमारी का इलाज किया जा रहा है। जर्मनी के हैटिनगन शहर में पिछले 14 साल से प्रोटेस्टेंट अस्पताल के न्यूरोलॉजी विभाग में आयुर्वेद का पूरक पद्धति के रूप में मरीजों के उपचार में इस्तेमाल होता है। एलोपैथी के साथ आयुर्वेद को शामिल करते हैं।
अस्पताल की रिसर्च टीम के सदस्य डॉ. संदीप और डॉ. सुनील का कहना है कि आयुर्वेद पद्धति से पार्किंसन के रोगियों में सूंघने की शक्ति लौटने में काफी मदद मिलती है। आयुर्वेदिक पद्धति से पार्किंसन के उपचार के अन्य फायदों पर विस्तृत रिसर्च अभी जारी है।
पहले जान लें, क्या है पार्किंसंस डिजीज
पार्किंसंस डिजीज एक मानसिक रोग है। इसमें इंसान को चलने में परेशानी होना, शरीर में कंपन, अकड़न के साथ शरीर का बैलेंस बनाने में मुश्किल होती है। मरीज के बोलने पर जुबान लड़खड़ाती है, लिखने पर हाथ कांपते हैं। धीरे-धीरे शरीर के काम करने की क्षमता घट जाती है। अब तक इसका सटीक इलाज नहीं खोजा जा सका है। दवाओं के जरिए लक्षणों को घटाने की कोशिश की जाती है। माना जाता है कि पार्किंसंस से जूझ रहे 40% से ज्यादा मरीजों का इलाज कोई न्यूरोलॉजिस्ट या पार्किंसंस स्पेशलिस्ट नहीं करता है।
ध्यान-स्पीच थैरेपी से मरीजों को लाभ मिल रहा 
डॉ. सैन्ड्रा सैजमैन्स्की ने बताया कि 60 बेड के अस्पताल में मरीजों को आयुर्वेदिक पूरक पद्धति से उपचार के दौरान योग कराया जाता है। मेडिटेशन, मसाज और स्पीच थैरेपी दी जाती है। मरीजों को आयुर्वेदिक डाइट का विकल्प होता है। अस्पताल के किचन में बनने वाली आयुर्वेदिक डाइट पूर्णत: शाकाहारी होती है। डायबिटीज में भी ये फायदेमंद होती है।
डॉ. हॉर्स्ट ने भारत में जाने आयुर्वेद के फायदे
डॉ. हॉर्स्ट प्रेजुन्टेक ने भारत प्रवास के दौरान आयुर्वेद के फायदों को जाना। 2009 में आयुर्वेद को पूरक पद्धति के रूप में इस्तेमाल करना शुरू किया। डॉ. हॉर्स्ट गैस्ट्रोनॉमिकल (पेट संबंधी) सिस्टम को बीमारी का मूल कारण मानकर अपचार करते हैं।